新亞中學

新亞中學（英文：New Asia Middle School，簡稱：NAMS），係喺香港九龍靠背壟農圃道嘅一間津貼中學。間學校係新亞書院搬去沙田馬料水，成為香港中文大學一間成員學院之後，新亞書院創辦人錢穆繼承新亞書院辦學精神同埋培養學生嘅「新亞人素質」，喺農圃道前書院校址開辦嘅一所非牟利中文中學。 而家間學校主要用中文教書，開辦中一到中六級各四班。歷任校董會成員包括新儒家哲學家兼新亞書院創辦人唐君毅、漢學家余英時、教育家沈亦珍、歷史學家孫國棟、新亞書院前院長梅貽寶、資深傳媒人香樹輝等等。 學校行政 新亞中學嘅創辦人係史學家錢穆。國學大師牟宗三同埋徐復觀就係幫手創辦間學校嘅委員會成員。而家間學該校係由新亞教育文化有限公司主辦。2007年按《香港教育條例》成立咗法團校董會，以有效地促進校政發展。 喺1970到1980年代，漢學家同中華民國中央研究院院士余英時、教育家吳俊升與沈亦珍、歷史學家孫國棟、嚴耕望同唐君毅、香港中文大學哲學系榮休教授唐端正、嶺南大學前校長陳佐舜、新亞書院前院長梅貽寶同黃國芳、語言學家兼西密歇根大學常務副校長黎天睦、商人許讓成，重有紡織界人士劉漢棟曾經係校董會成員。香港投資銀行家同傳媒人香樹輝，重有教育界人士劉智輝（1992年起，自2010年代之前為止）都做過新亞中學嘅校董。從2021年9月開始，新亞中學新設第3位副校長崗位。 歷任校董會主席 歷任校監 歷任校長 歷任外務副校長 歷任內務副校長 歷任副校長 籌備過程 喺1953年新亞研究所成立之後，時任教育司高詩雅訪問新亞書院嗰陣向錢穆講到希望新亞書院能夠開辦一間中文中學。錢氏到咗1958年同意嗰陣想將益豐搪瓷廠搬去荃灣嘅商人，董之英嘅提議 ─ 遠離市區創校。本來揀中荃灣一幅背山面海嘅地皮（北面向山，南面向海）做合適地點，屬意請沈亦珍做校長，亦打算向政府申請起中學校舍。不過因為嗰陣新亞書院校務發展好快，加埋另一個一齊傾起學校諗法嘅教育家沈燕謀唔同意起喺荃灣 ─ 理由係嗰度仍然係工廠區域，學生數目唔多。而且居民好多都係租樓客人，未必可以用辦校賺番嚟嘅學費嚟還教育司署借出嘅貸款。再者政府搞緊成立香港中文大學嘅嘢，呢啲都令到錢穆要暫時擱置計劃。1963年新亞書院成為香港中文大學成員學院之後，書院董事會根據錢穆計劃同教育司傾咗好多次，結果有一致共識，認為辦學唔應該忽視基礎培育，就係咁樣就建議喺新亞書院搬去沙田馬料水之後，喺原農圃道校舍開辦一間非牟利嘅中文中學，使到新亞書院嘅理想，通過新亞研究所重有新亞中學兩個唔同層面嘅教育發展落去。 1963年11月26日，新亞中學計劃委員會成員錢穆、沈亦珍、吳俊升、董之英同埋雅禮協會董事蕭約召開第一次會議決定開辦中學嘅計劃，向教育署申請註冊。嗰陣因香港中文大學原意希望將校舍按照計劃，用嚟做校外進修部（而家嘅香港中文大學專業進修學院）校址，迫使政府要求新亞中學要喺不夠一百日籌備時間裡面搞掂哂啲嘢，喺九月正式開學，如果唔係，政府會用呢個校舍嚟做第二啲嘢。新亞書院前董事長唐炳源（1967年至1971年出任，喺傾轉手合約中途病死咗）同繼任嘅董事長李祖法（1971年到1978年）係當時負責同港英政府簽轉手合約嘅人。1966年9月，政府批准非牟利團體「香港中文大學新亞書院校友會學校有限公司」註冊，使到新亞中學嘅籌建工作可以持續去做。學校原本想改名做「香港中文大學新亞書院校友會學校」，嗰個非牟利團體喺1967年3月借用農圃道新亞書院校舍舉行賣物會籌款起學校，做贊助人嘅賢達有一班建校委員會委員、史學家牟潤孫、時任新亞書院文學院院長兼英文系主任張葆恒、時任書院商學同社會科學院院長兼經濟系主任張丕介、中國會計教育家楊汝梅、實業家梁寒操、史學家羅香林共11個人。 1968年，新亞書院校董會改組，兩年之後改選新亞中學計劃委員會嘅成員，將註冊校董人數增加到9個人（包括李祖法、吳俊升、沈亦珍、余英時、唐君毅、黃國芳、劉漢棟、孫國棟同埋許濤）。未改組之前，計劃委員會嘅委員只有李祖法、董之英、唐君毅、羅怡基、黃國芳同埋許濤六個人。後嚟委員會成立非牟利組織新亞教育文化會（1970年10月註冊嘅新亞教育文化有限公司），做嚟滿足當年法律嘅要求，即係申請撥地建校嘅團體必須要係非牟利組織。同時，亦能夠用新亞書院喺農圃道嘅舊校舍。無幾耐新亞教育文化會搞轉移校產同選校長、校監同埋九個中學註冊校董嘅手續。直至新亞書院喺1973年暑期搬走，舊校舍改建做中學校舍嘅規格。同一年9月5日，新亞中學就喺新亞書院農圃道嘅校舍正式開辦，隸屬新亞教育文化會轄下嘅教育機構。校慶日期係9月28日。創校成員孫國棟係呢間學校1973到1983年嘅校監。新亞中學一向遵循新亞書院嘅傳統：重視儒家精神，致力發揚中國文化同埋固有道德。關於喺改建做中學校舍嗰陣需要用到嘅經費（包括打拆工程、購置中學適用傢俱及教具、建築繪圖、劃界等等工作），新亞書院前董事長兼商人（香港金錢牌熱水瓶廠兼益豐搪瓷公司創辦人）董之英（1965年至1967年）喺1960年捐咗港幣28萬。同一時間，錢穆向教育司傾成112萬貸款，用喺完成改建度，由身兼校董嘅建築師伍秉堅負責簽則。至於呢間學校同新亞研究所共用嘅嗰部分校舍方面，研究所早就喺1950年代同新亞書院一齊搬嚟農圃道。但係自從香港中文大學喺1967年成立「中國文化研究所」之後，新亞研究所董事會因為經費、理念問題反對併入呢間研究所。港督麥理浩喺1973年同情研究所可能喺退出香港中文大學之後，就冇咗個地方繼續辦學，所以就將農圃道校址交畀董事會成員。之後新亞教育文化基金會先創立新亞中學，再搞新亞文商書院（1981年），都係為咗承襲新亞書院嘅教育理想去做。新亞研究所由1953年辦學到而家就未搬過，新亞文商書院都係。 政府資助與發展 新亞中學由創校到依家一直推行母語教學。1979年9月1日學校由按額津貼中學轉做政府津貼中學。因為1979年政府見到學生成績好好，所以邀請新亞轉做全部津貼中學，分3年由按額津貼轉為全部津貼。 1992年9月，新亞改中六預科制度做兩年制，就係咁，學生之後參加香港高級程度會考。1998年成立咗家長教師會。1999年8月10日，時任行政長官董建華到訪過呢間學校。佢同學生講到香港中學會考成績同埋辨學宗旨嘅事，問得好詳細。接下來嗰十年，學校曾經畀教育局報告連續 8 年（2000年至2008年）評做正增長中學。 校友 新亞中學校友會喺2002年成立，以下係部分校友資料。 演藝界 李力持（1978年中五、1979年中六）：香港電影導演、演員、前仁濟醫院董之英紀念中學獨立校董（2008年起） 黎繼強（1976年中三）：香港電影兼電視製作人 陳偉邦（1978年中五、1979年中六）：香港藝術家、前香港正形設計學校校長、香港藝術學院高級講師兼藝術專業文憑課程統籌 吳家麗（1978年中三）：香港女演員 葉偉信（1979年中三）：香港電影導演 陳小春（陳小臻）（1980年至1981年中一）：香港男歌手、演員 謝君豪（1982年中五）：香港男演員 林遠迎（1993年中五）：香港男演員 洪金潑（1994年中五、1996年中七）：香港電視劇導演、編導、監製 陳羅超（1996年中七）：香港電影製片兼監製、無限動力創辦人兼董事總經理、香港電影發展局委員 楊德賢（1997年中五）：香港多媒體設計師、2015年「香港十大傑出設計師」、2014年度大中華傑出設計大獎得獎設計師 劉俐（2002年中一至2006年中四）：前香港女演員 曾頌珊（曾慧忯）：香港女藝人、模特兒。 韋彤（江怡）（2010年中五）：前香港女演員 唐詩勁（李洛鈞）（2010年中五、2012年中七）：香港YouTuber、前毛記電視藝人 趙頌宜（趙綺琪）（2020年中六）：香港無綫電視女藝人 商界 公共事業、政治同埋宗教界 羅振南，IDSM（1978年中五）：前香港特別行政區維護國家安全委員會副秘書長、前入境事務處副處長 呂晶器（1978年中五）：天主教澳門教區耶穌會前院長、西望洋創作協會會員大會主席、前澳門海星中學校董會主席兼校監同埋前澳門利瑪竇中學校監 羅仁禮，MH，JP：民眾安全服務隊處長 李若愚，JP：前通訊事務管理局通訊事務副總監（廣播）與電影、報刊及物品管理副專員、前運輸及房屋局首席助理秘書長（運輸） 林國輝（1983年中五、1984年中六）：香港文化博物館總館長 馮傳宗（1989年中五、1990年中六）：香港公務員總工會主席 施能熊（1994年中五、1996年中七、1997年（重讀）中七）：民建聯觀塘支部副主席、前觀塘區議會啟業選區議員 蘇志豪（1994年中五）：西九龍總區交通特遣隊警員 （於2008年奧運電單車護送期間殉職） 郭玲麗（1998年中七）：香港立法會選舉管理委員會界別議員（2022年至2025年）、民建聯葵青支部社區主任 教育、學術同埋文化界 社會福利、資訊科技界 李志雄（1976年離校）：基督教香港信義會社會服務部行政會成員與前康復及社區服務服務總監 彭威兒（1984年中五、1985年中六）：新生精神康復會行政主任、前博愛醫院人力資源部總監 郭義聰（1990年中五）：香港基督教女青年會青年及社區服務總主任、前上水官立中學獨立校董 王輝利（1996年中五）：英國上市網絡安全公司 Darktrace香港區技術總監 勵娜（1996年中七）：勞工顧問委員會委員、香港社會福利服務從業人員協會會長、第4至第6屆重慶市政協委員、2015年行政長官社區服務獎狀得主 關振楠（1998年中五）：加拿大上市信息管理系統公司 OpenText 香港同埋澳門區銷售總監 蕭倩文（2001年中五、2004年中七）：工業傷亡權益會總幹事 其他界別 蔡舜玉（1986年中五）：香港攀登運動員 鄧家濠（2002年中五）：香港JW萬豪酒店中菜部行政總廚 沈豊軒（2012年中六）：前香港劍擊隊男子重劍代表隊成員 沈豊泰（2015年中六）：前香港劍擊隊男子佩劍代表隊成員 注釋 參考來源